संघीय प्रेस फोरम नेपाल प्रदेश नम्वरका अध्यक्ष समेत रहेका यादव सप्तरीलाई कार्यक्षेत्र बनाएर विगत १८ वर्षदेखि पत्रिका, अनलाइन, एफएम र टेलिभिजनमार्फत पत्रकारिता गर्दै आएका छन् । पत्रकार यादवले ग्रामिण मुखि पत्रकारिता प्रवद्र्धन गर्नुका साथै सामाजिक रुपान्तरण एवम् सशक्तिकरण कार्यमा पत्रकारिताको माध्यमले सशक्त रुपमा कलम चलाउँदै आएका छन् । २०५६ सालमा बालचेतना समूहबाट कोपिला भित्तेपत्रिकाबाट उनी पत्रकारिताप्रति आकर्षित भएका थिए । कम्प्याक्ट कम्यूनिकेशन प्रा.लि.बाट प्रकाशित सत्यापन साप्ताहिकको सम्वाददाताको रुपमा २०५७ सालमा पत्रकारिता पेशामा प्रवेश गरेका थिए ।
